
INNLEDNING


Bakgrunn for studiet
I Opptrappingsplanen for psykisk helse (St.prop. 63, 1997-98) er tilgjengelige tjenester et av hovedmålene og fremdeles en stor utfordring i psykisk helsearbeid. Ny organisering av voksenpsykiatrien i Helse Nordmøre og Romsdal HF ble vedtatt 23.januar 2007, og dette innebærer blant annet at antall døgnplasser blir redusert i løpet av de kommende årene, mens vektlegging av ambulant og poliklinisk arbeid vil øke. For å bidra til denne endringen gjennomfører Helse Nordmøre og Romsdal HF, Avdeling for voksenpsykiatri i samarbeid med Høgskolen i Molde et deltidsstudium i tverrfaglig etterutdanning i ambulant psykisk helsearbeid. 
Målgruppe 

Målgruppen for studiet er ansatte i voksenpsykiatrien/psykisk helsearbeid i spesialist - og kommunehelsetjenesten i Nordmøre og Romsdal. Ansatte uten studiekompetanse vil få sin realkompetanse vurdert. 
Studiets omfang og organisering

Etterutdanningen er organisert som deltidsstudium over 7 måneder.
Det legges opp til 7 undervisningsdager (35timer), selvstudie og deltakelse i tverrfaglige studiegrupper.  All undervisning og deltakelse i studiegrupper er obligatorisk og vil bli registrert. Fravær utover 10 % må taes igjen ved oppgaveinnlevering etter avtale med fagansvarlig.

MÅL
Studentene skal tilegne seg forståelse av hva ambulant psykisk helsearbeid innebærer og konsekvenser for bruker – og hjelperrollene. Studiet inviterer studentene til

· Gjennom felles refleksjon og kritisk tenkning bidra til å finne nye samarbeidsformer med brukere og deres pårørende basert på deres behov for bistand

· Å bidra i diskusjonen om hvordan skape gode arenaer for samhandling basert på brukeres og pårørendes premisser
· Å få innsikt i lokale utfordringer knyttet til endringsprosessen i voksenpsykiatrien/psykisk helsearbeid; fra døgnbasert til mer lokalbasert og  ambulant behandling

·  Gjennom refleksjon i studiegruppene fremme endringsstrategier som ivaretar en tilgjengelig spesialist- og kommunehelsetjeneste til personer med behov for psykisk helsehjelp i sine liv
· Å se sammenhengen mellom myndiggjøring av brukerne/borgerne og myndiggjøring av hjelperne - og handle i samsvar med dette
SENTRALE TEMAER
Sentrale temaer for undervisningen vil være:
· Opptrappingsplanen for psykisk helse
· Ambulant arbeid  
· Målgrupper, fagsammensetning i team, geografi og organisering

· Ledelse, økonomi

· Brukermedvirkning med utgangspunkt i partnerskapsbegrepet

· Familie og nettverk

· Bedringsprosesser  

STUDIE – OG ARBEIDSFORMER

Studiet vektlegger studentaktive arbeidsformer. Det forutsettes at studentene anvender sine kunnskaper og erfaringer fra tidligere utdanning og arbeidsliv. Studentaktive arbeidsformer inkluderer selvstudier, deltagelse på undervisningsdagene og i studiegrupper, innlevering av en fordypningsoppgave samt obligatorisk fremlegg av fordypningsoppgave for lærer og medstudenter. 
Studiet er først og fremst beregnet på ansatte som ønsker å gjøre en egeninnsats for å arbeide med integrering av teori i praksis dvs bidra til å implementere teoretisk kunnskap i det faglige miljø de arbeider i.

Studiegrupper

Studentene organiseres i tverrfaglige studiegrupper (fem deltagere per gruppe). Det kreves minimum 1.5 -timers samlinger 6 ganger i løpet av studiet. Frammøte i studiegruppene registreres. Studentene får veiledning av lærere fra Høgskolen i Molde i alt 3 ganger av disse samlingene. Formålet med arbeidet i studiegruppene er refleksjon over eget pasient/ bruker arbeid relatert til ambulant arbeid og integrasjon av teori og erfaring. Det skrives referat fra gruppesamlingene. 
Fordypningsoppgave/hjemmeeksamen
· I løpet av studiet skal studentene skrive en fordypningsoppgave. 
I fordypningsoppgaven skal studenten ta utgangspunkt i en problemstilling knyttet til erfaringer/utfordringer knyttet til ambulant arbeid i praksis. Studenten skal gjøre rede for relevant teori og drøfte problemstillingen ut fra valgt teori. Omfanget skal være ca. 5000 ord og leveres inn som individuell besvarelse. Studenten har ansvar for å omskrive data på en slik måte at personer og stedsnavn ikke kjennes igjen i det endelige materialet.
Fordypningsoppgaven skal skrives i samsvar med Høgskolens retningslinjer for profesjonell skriving
Studenten skal ha to obligatoriske veiledningstimer knyttet til arbeidet med fordypningsoppgaven.   

Fordypningsoppgaven blir vurdert av to sensorer og gis bokstavkarakter (A – F). 

Innleveringsfrist: 15. april 2008.

Fristen for innlevering av fordypningsoppgaven skal overholdes og sendes innen fristens utløp til:

Berit Svendsvik
Høgskolen i Molde

Postboks 2110 

6402 Molde

Mailadresse:  Berit.Svendsvik@himolde.no


Obligatorisk fremlegg av fordypningsoppgave

Fordypningsoppgaven fremlegges for lærer og medstudenter i mindre grupper siste undervisningsdag. Oppgaven sendes tildelt opponent og lærer minimum en uke i forkant av denne dagen. 
Pensum
Pensum har et omfang på ca 1000s. 

Semesteravgift
Semesteravgift for våren 2008: ca kr 600,-

Studenten får tilsendt faktura.
Kontakt

Spørsmål rettes til:

Berit Svendsvik, Berit.Svendsvik@himolde.no
 tlf. 71 21 41 64

Fagansvarlig:
Ragnhild Michaelsen, Raghild.Michaelsen@himolde.no
tlf. 71 21 40 39 /mobil 92 61 64 63
	Studentene må selv skaffe seg pensumlitteraturen, med unntak av de artikler der det står (artikkelsamling) bak. Dere vil få utdelt artikkelsamling på 1. samling.

